Հիշեցնենք, որ հիվանդանոցի շենքը երկրագիտական թանգարանին հատկացնելու որոշումը երկար ճանապարհ է անցել: 2013 թվականին, երբ Գյումրիում շահագործման հանձնվեց նոր բժշկական կենտրոնը, մի շարք բուժհաստատություններ տեղափոխվեցին նոր շենք եւ արդյունքում մի քանի շենքեր թափուր մնացին: Թափուր մնացած շենքերից մեկը Գյուլբենկյանի անվան հիվանդանոցն էր՝ քաղաքի կենտրոնում, պատմական միջուկում՝ «Կումայրի» արգելոց թանգարանի տարածքում: